钦定古今图书集成/理学汇编/学行典/第197卷 > 吴凤
## 钦定古今图书集成/理学汇编/学行典/第197卷 > 吴凤

按《江阴县志》：“吴凤，顺化乡人。年五十岁，未尝读书，居
常卖锡以营生，出见市饼者，出一大钱买之，纳诸怀
中，急持而归。人问其故，曰：‘吾以遗吾母也’。如是者岁
以为常。又尝卖骨簪杂物于市，一恶少虐取之，凤不
较。或嗤其懦，凤曰：‘设吾与较，恐詈及父母也’。母亡，棺
殓以时服，又皆贷于人，早夜佣作以偿。既葬母，夙兴”
拜墓下，具盥盆，进饼食如初。以母生前不沬面不食
也。伐树枝为居，栖号“墓侧”，历十二寒暑。国人言于有
司，有司告之天子，下礼部核实，赐诏旌为“孝子。”嘉靖
丙午，孝子卒，邑侯赵锦即吴故冢拓地为域，树碑其
上而葬之在夏港。